open-index/open-wikipedia-markdown huggingface dataset:
Marius

:*For jusstidsskriftet med samme navn, se [[MarIus]]* 
**Marius** er et mannsnavn og et romersk slektsnavn. Generalen Gaius Marius var en av de som het det til etternavn. Mannsnavnet Marius har opphav i det romerske slektsnavnet, men kan også være en maskulin form av kvinnenavnet Maria.

## Utbredelse

|}

Marius var blant de mest populære navnene på guttebarn født i perioden ca. 1980–2005.

## Kjente personer med navnet
Personene i listen er ordnet kronologisk etter fødselsår.
* Gaius Marius (157–86 f.Kr.), romersk general og politiker
* Marius Barbeau (1883–1969), kanadisk etnograf
* Marius Goring (1912–1998), engelsk skuespiller
* Marius Eriksen (1922–2009), norsk alpinist og jagerflyger
* Ole Marius Melhuus (f. 1956), norsk musiker 
* Marius Müller (1958&ndash;1999), norsk gitarist, vokalist og låtskriver 
* Marius de Vries (f. 1961), engelsk musikkprodusent og komponist
* Marius Schultz (f. 1962), norsk fotograf
* Hans Marius Hansteen (f. 1968), norsk lektor og forfatter
* Marius Watz (f. 1973), norsk software-kunstner
* Marius Holm (f. 1975), norsk miljøorganisasjonsleder
* Ole Marius Sandberg (f. 1975), norsk musiker
* Hans Marius Hoff Mittet (f. 1977), norsk skuespiller, musiker og sceneartist
* Mariusz Patyra (f. 1977), polsk fiolinist
* Mariusz Pudzianowski (f. 1977), polsk strongman
* Marius Asp (f. 1979), norsk musikkjournalist
* Mariusz Wach (f. 1979), polsk profesjonell bokser
* Marius Ektvedt (f. 1980), norsk forfatter og fotograf
* Mariusz Fyrstenberg (f. 1980), polsk tennisspiller
* Marius Roosendaal (f. 1982), nederlandsk designer
* Marius Nergård Pettersen (f. 1984), norsk skribent og fotograf
* Marius Neset (f. 1986), norsk-dansk jazzsaksofonist
* Ole Marius Fossen (f. 1987), norsk fotograf
* Ole Marius Gundersen (f. 1988), norsk fotballspiller
* Marius Beck (f. 1991), norsk musiker
* Hans Marius Andersen (f. 1994), norsk trompetist
* Marius Borg Høiby (f. 1997), norsk kronprinsfamiliemedlem
* Marius Lindvik (f. 1998), norsk skihopper

## Annen bruk av navnet
* Lille Marius, hovedperson i Gift av Kielland
* Marius Nordheim, rolle i Hotel Cæsar
* Mariusgenser, et klesplagg

## Referanser


## Eksterne lenker
*
Uteskole

**Uteskole** er en undervisnings- og arbeidsmåte i skolen hvor lærere og elever flytter deler av opplæringen i skolen ut av klasserommet og bruker skolens fysiske og sosiale omgivelser som en ressurs i opplæringen. Uteskole gir mange muligheter til faglig og sosial læring og gode muligheter til tilpasset opplæring.

**Litteratur:**

Jordet, A. N. (2010). *Klasserommet utenfor. Tilpasset opplæring i et utvidet læringsrom*. Oslo: Cappelen Damm Akademisk.

## Eksterne lenker
http://www.uteskule.page.tl
TV 2-nøttene

***TV 2-nøttene*** er et norsk humorprogram og TV-quiz med Kristian Ødegård og Espen Eckbo som gikk på TV 2 fra 2004 til 2009. Programmet er en parodi på Roald Øyens ''Påskenøtter'' og ''Julenøtter'' som gikk mange år på NRK. Et typisk program består gjerne av fem spørsmål, der Ødegård er programleder i kjent Roald Øyen-stil, og Eckbo spiller i innslagene, som er små sketsjer formet som spørsmål. Den første tiden var det bare Eckbo og Ødegård, men siden har også andre skuespillere deltatt. Programmet gikk i romjula og i påsken.

Premieren ble sett av 676 000.

## Medvirkende
*Robert Gustafsson
*Knut Lystad og Lars Mjøen
*Gustav Nilsen
*Håvard Lilleheie
*Zahid Ali
*Tom Mathisen
*Anders Bye
*Jenny Hemfjell
*Erlend Klarholm Nilsen og Stein Johan Grieg Halvorsen
*Linni Meister
*Truls Svendsen

## Referanser
Cristal

**Cristal** er en champagne produsert av Louis Roederer. Champagnen er lett å kjenne igjen på sin klare («krystallaktige») flaske, at den er innpakket i cellofanpapir og at den har en gulletikett. Cristal ble for første gang produsert i 1876 for Alexander II av Russland.

I dag blir Cristal ansett som et statussymbol blant rappere, som til stadighet refererer til drikken i musikken sin, og omtaler den blant annet som «Cris» eller «Crissy».
Boiorix

**Boiorix** (død 101 f. Kr. ved Vercellae) var en konge av den germanske stammen kimbrerne. Han førte kimbrerne fra deres opprinnelige områder ved Nordsjøen mot sør, for å finne nytt land for bosetning. Hans største suksess var den spektakulære og tilintetgjørende seieren over romerne ved Arausio i året 105 f. Kr. Noen år tidligere, i 113 f. Kr., hadde han også beseiret dem ved Noreia. Senere, i året 101 f. Kr., ble han imidlertid beseiret av Gaius Marius ved Vercellae, og Boiorix selv falt i slaget.

## Litteratur
* Hans Georg Gundel, *Boiorix. In: Der Kleine Pauly (KlP). Band 1*, Stuttgart 1964, s. 920.
* Elimar Klebs, *Boiorix 2. In: Paulys Realencyclopädie der classischen Altertumswissenschaft (RE). Band III, 1*, Stuttgart 1897, s. 636.
Pixar

**Pixar Animation Studios**, eller kun **Pixar**, er et amerikansk filmstudio som lager databasert animasjonsfilm. Selskapet er lokalisert i Emeryville, California. Studioet er best kjent for sine datamaskingenererte filmer skapt med deres egenutviklede system, PhotoRealistic RenderMan, for å skape høykvalitetsbilder. Pixar starter i 1979 som Graphics Group, den gang datamaskindivisjonen innenfor Lucasfilm før det ble skilt ut som et eget selskap i 1986 med finansiering fra Steve Jobs som ble selskapets største aksjeeier. The Walt Disney Company kjøpte Pixar i 2006 med en verdiansettelse på 7,4 milliarder dollar, en transaksjon som førte til at Steve Jobs ble den største enkeltstående aksjeeieren i Disney for en tid. Navnet Pixar er avledet fra Luxo Jr., en figur fra en tidligere kortfilm fra selskapet og er nå maskot for studioet.

Pixar hadde pr. 2018 produsert 20 spillefilmer. Den første var ''Toy Story'' (1995). De fleste filmene er blitt godt mottatt av både publikum og filmanmelderne, bortsett fra ''Biler 2'' (2011), som til tross for at den ble kommersielt vellykket, mottok betydelig mindre positiv kritikk enn noen andre produksjoner fra Pixar. Alle disse filmene har fått CinemaScores på minst «A−», noe som indikerer en positiv mottagelse hos publikum. Studioet har også produsert flere kortfilmer.

Pr. desember 2013 hadde studioets spillefilmer tjent inn over 8,6 milliarder, med en gjennomsnittlig bruttoinntekt på 616 millioner dollar/film. Både ''Oppdrag Nemo'' (2003) og ''Toy Story 3'' (2010) er blant de 50 filmer med størst inntjening gjennom alle tider, og hvor den sistnevnte er den nest mest innbringende, rett bak Disneys ''Frost'' som tok inn over 1 milliard brutto verden over.

Pixar har mottatt 15 Oscarpriser, 7 gullpriser fra Golden Globe, og 11 Grammy-priser, foruten en rekke andre priser.

Som et datterselskap av The Walt Disney Company omfattes Pixar av Disneys klimamål på konsernnivå. Ifølge DitchCarbon var Disneys utslipp av klimagasser i 2024 rundt 1,49 milliarder kg CO2e, inkludert om lag 921 millioner kg fra Scope 1 og 573 millioner kg fra Scope 2, med ytterligere Scope 3-utslipp hovedsakelig knyttet til innkjøpte varer og tjenester. Disney har forpliktet seg til å redusere utslippene i Scope 1 og 2 med 46,2 % innen 2030 fra 2019-nivå, å redusere Scope 3-utslippene med 27,5 % innen 2030, og å arbeide mot netto null-utslipp i tråd med kriteriene fra Science Based Targets-initiativet.

## Referanser


## Eksterne lenker
* 
*
Balatonsjøen

**Balatonsjøen** er  Ungarns største innsjø, og ligger kun 50 km fra Østerrike, er 79 kilometer lang, 12,7 kilometer bred, 12,5 meter på det dypeste og har en gjennomsnittlig dybde på 3,25 meter. Balatonsjøen har et areal på , noe som gjør den til Sentral-Europas største innsjø. 

På grunn av at sjøen er relativ grunn varmes den hurtig opp i godvær, og det er den innsjøen i Sentral-Europa som fortest varmes opp. På grunn av dette kan Balatons vanntemperaturer nå helt opp mot tretti grader på sommeren. En god svømmer kan dykke ned på bunnen uten utstyr.

Den sørlige delen av Balaton er kjent for å være langgrunn, mens det på den nordlige siden er dypere og litt mer kupert. Siófok er kjent for å være Balatons hovedstad, og på sommeren yrer det av liv i gatene.

I den vestre enden av innsjøen ligger sumpmarken Kis-Balaton (Lille Balaton), som tidligere var en del av sjøen, men som ble adskilt fra denne på grunn av synkende vannstand.


Map of Balaton.png|Balatonsjøen og de viktigste byene rundt den.
LakeBalaton2.jpg|Utsikt fra Tihany


## Referanser


## Eksterne lenker
*
Teutobod

**Teutobod** var konge av teutonerne. Mot slutten av det andre århundre f.Kr., migrerte teutonerne, sammen med sine naboer, og mulige slektninger, de proto-germanske kimbrerne, fra deres hjemsted i Sør-Skandinavia. Stammene reiste sørover til Sør-Gallia og Nord-Italia, der de kom i konflikt med romerne i kimbrerkrigen
Pop Idol

***Pop Idol*** er et britisk musikalsk talentprogram som ble vist på ITV1 fra 2001 til 2003. Programmet var en talentkonkurranse der målet var å finne den beste nye sangeren, eller popidolet, i Storbritannia. Impresario Simon Fuller sto bak konseptet, som er blitt eksportert til en rekke land, deriblant Norge som *[[Idol (TV-program)|Idol]]*.

Programmet ble lagt på is etter *[[The X Factor]]* ble lansert av Idol-dommer Simon Cowell i 2004.

## Referanser


## Eksterne lenker
*
São Paulo Futebol Clube

**São Paulo Futebol Clube**, oftest omtalt bare som **São Paulo**, er en av de mest fremtredende fotballklubbene i Brasil. Klubben hører som navnet antyder hjemme i São Paulo, og ble grunnlagt 25. januar 1930. Hjemmebanen heter *Morumbi* og tar 80 000 tilskuere. Klubben spiller i brasiliansk Série A, *Campeonato Brasileiro*, en turnering den har vunnet seks ganger, senest i 2008. Av andre meritter kan nevnes tre Copa Libertadores-titler (sist i 2005), 21 São Paulo mesterskap og tre VM-mesterskap for klubblag (sist i 2005 da de beseiret Liverpool 1-0 i finalen).

Klubben spiller i helhvite hjemmedrakter, med unntak av en rød og en svart horisontal stripe øverst på trøyen. Den er Brasils tredje mest populære fotballklubb, med totalt 20 millioner supportere.

Av berømte spillere som har spilt for klubben kan nevnes Cafu, Careca, Juninho Paulista, Denilson og Serginho.

I utgangspunktet er São Paulo den største klubben i Brasil.

Klubben er tre ganger verdensmester, tre ganger Libertadores mester og seks ganger brasiliansk mester

## Titler

## Spillerstall
20. april 2021

### Utlånte spillere

## Referanser


## Eksterne lenker
*
Bernd Posselt

**Bernd Posselt** (født 1956) er en tysk politiker (CSU) og journalist, bosatt i München.

Hans foreldre var etniske tyskere som ble fordrevet fra Sudetenland. Han har fremfor alt engasjert seg for de fordrevnes rettigheter, blant annet ved å få opphevet Beneš-dekretene.

Posselt var medlem av Europaparlamentet for CSU fra 1994 til 2014. Han har vært president for Pan-Europa-Unionen i Tyskland siden 1998 og formann for Sudetendeutsche Landsmannschaft i to omganger siden 2000. Han har også vært formann for Union der Vertriebenen (UdV) innen CSU siden 1997.

## Referanser


## Eksterne lenker
* 
*
Numantia

**Numantia** var en by i Hispania (dagens Spania), som i en lang periode stod imot erobring fra romerne. Byen ble endelig tatt og ødelagt av Scipio Aemilianus Africanus den yngre etter en lang og brutal beleiring.

Numantia var befolket av arevakiene. Arevakiene var en stamme av keltiberianerne, det folket som var et resultat av blanding mellom iberere og keltere i det 6. århundre f.Kr.. Keltibererianerne var utmerkede ryttere, krigere, og metallarbeidere. De var kledd i vevde, fargede klær.
Ganesha

**Ganesha** (sanskrit: गणेश eller श्रीगणेश (når man peker på adelig status) (eller «vertenes herre», også skrevet *Ganesa* og *Ganesh*, noen ganger referert til som *Ganapati*) er i hinduismen sønn av Shiva og Parvati, og ektefelle til Bharati, Riddhi og Siddhi. Han er også kalt Vinayaka i marathi-språket. «Ga» symboliserer buddhi (*intellektet*) og «na» symboliserer vijnana (*visdommen.*) Ganesha er derfor ansett for å være herre over intellekt og visdom. Han blir avbildet som en gul eller rød gud med stor mage, fire armer og et elefanthode, ridende på eller ledsaget av en mus.

## Visdommens gud

Ganesha er en av mange guder innenfor hinduismen. Ganesha er den morsomme guden i hinduismen, og han er en kjent for å være en spøkefugl («droma»). Han er guden for intelligens (intellekt) og undervisning (visdom). Hinduer som går på skole eller på annen måte er i ferd med å tilegne seg lærdom, retter ofte sine bønner til Ganesha.

## Karakteristika
Ganesha har et elefanthode og kroppen til en dverg. Elefanthodet symboliserer elefantens visdom. Dvergkroppen symboliserer at selv de minste kan utrette store ting. Ganesha rir på en mus som heter Mushika og som symboliserer at ingen hindringer er uoverkommelige. Ettersom Ganesha er guden som kan overvinne alle hindringer, er det vanlig å be til ham før man begynner med et nytt arbeid. Tidlige hinduistiske manuskript begynner med frasen *om namah ganeshaya* «Ære være Ganesh».

## Tilblivelsesmyter
Det verserer en rekke fortellinger om hvordan Ganesha ble til, men den følgende skapelsesmyten er blant de mest kjente:

Ganesha er sønn av Shiva og Parvati. Ganesha ble født i India da Shiva ikke var til stede. Da Shiva kom hjem, fant han Ganesha foran huset, og Ganesha ville ikke slippe Shiva inn. Shiva visste ikke at han hadde en sønn, og kappet hodet av Ganesha. Parvati fortalte Shiva at Ganesha var sønnen deres, og Shiva bestemte seg for å lete etter et nytt hode blant dyrene. Men Parvati hadde ett krav. Shiva måtte love å ikke ta hodet til et dyr der moren til dyret ville sørge over det. Shiva vandret lenge, en dag kom han over en elefantunge som lå ved sin døde mor. Shiva tok dermed elefantungens hode, siden moren ikke ville sørge over det. Derfor har Ganesha elefanthode.

## Høytiden Ganeshotsav
En høytid som er spesielt knyttet til Ganesha kalles *Ganeshotsav*. Den er mest populær i delstaten Maharashtra på Indias vestkyst, men feires stort sett over hele landet. Ganeshotsav varer i ti dager og begynner på fødselsdagen til Ganesha. Den avsluttes  med at en statue av Ganesha blir senket ned i vann  – enten i havet, i ei elv eller i en innsjø.

## Gudens andre navn
Ganesha har som de fleste andre hinduiske guder flere navn:
* Vignaharta = Hindringsfjerner
* Vigneshwara = Herren over problemer
* Ganapati = Herren av Ganas (Ganas er en type dverger i hæren til Shiva)
## Referanser
Phoenix

**Phoenix** er den største byen og hovedstaden i delstaten Arizona. Den er også sete for Maricopa-fylket (*county*). På navajospråket kalles byen *Hoozdo* («Dette stedet er varmt») mens den heter *Fiinigis* hos de vestlige apasjene. Folketellingen i 2000 satte befolkningen til .

## Historie
Den tidligste sivilisasjonen i området var Hohokam-indianerne som levde der så tidlig som 300 f.Kr. De bygget et system for vanning med om lag 127&nbsp;km med kanaler og fikk dyrket området. Hvorfor sivilisasjonen forsvant rundt år 1450 er ikke helt kjent, det kan skyldes langvarig tørke eller at de var forfedrene til pimaindianerne som nå lever sør i Arizona.

Området ble funnet av Jack Swilling i 1867 og så at området egnet seg for jordbruk. Ved 1868 hadde en liten jordbrukskoloni blitt dannet med omtrent 1000 innbyggere. Stedet ble kalt «Swilling's Mill», senere «Helling Mill», «Mill City», og enda senere «East Phoenix». Da en by skulle bygges ønsket Swilling at byen skulle hete «Stonewall», etter Stonewall Jackson mens andre foreslo navnet «Salina». Navnet «Phoenix» ble foreslått av Darrell Duppa, etter føniks fuglen som gjenoppsto fra aske siden byen ville reise seg fra Hohokam-sivilisasjonen. Byen ble anerkjent 4. mai 1868.

I 1902 ble bygging av demninger godkjent, noe som sørget for byens vannforsyning. Da Arizona fikk status som delstat 14. februar 1912, ble Phoenix hovedstad.

Andre verdenskrig gjorde at industrien i Phoenix fikk et oppsving.

## Klima
Phoenix ligger i et svært tørt område, og det vanligste været er sol fra skyfri himmel. 26. juni 1990 ble det målt 50&nbsp;℃, noe som er varmerekorden i Phoenix. Kulderekorden er på &minus;8,8&nbsp;℃, og ble satt 7. januar 1913. Gjennomsnittlig nedbør er rundt 211&nbsp;mm hvert år. Mars er den måneden med mest nedbør (27,2&nbsp;mm), mens juni er måneden med minst nedbør (0,09&nbsp;mm). Snø er sjelden, men har forekommet. For eksempel, mot slutten av februar 2013.

## Økonomi
Phoenix er ikke lenger hovedsakelig et sentrum for jordbruk. Mye av økonomien er nå i basert på tjenesteyting og offentlig sektor. Det utgis to store aviser i Phoenix, *The Arizona Republic* og *The East Valley Tribune*.

## Transport
Byen betjenes av flyplassen Sky Harbor International Airport og to nasjonale motorveier, Interstate 10 og Interstate 17, går gjennom byen. Byen betjenes av en del jernbanelinjer, men som for det meste av USA, er passasjertilbudet svakt og finnes bare ved en stasjon omtrent 50&nbsp;km sør for byen.

## Sport
Byens basketball lag, Phoenix Suns spiller i NBA.

## Referanser


## Eksterne lenker
* 
*
NAS

**NAS** kan referere til

*Norsk Astronomisk Selskap
*Norwegian Air Shuttle &ndash; et norsk flyselskap
*Network-attached storage &ndash; maskinvare for lagring av data
*Nasir Jones &ndash; En amerikansk rap-musiker
* Norsk Allmennstandardisering, nå en del av Standard Norge
* The National Academy of Sciences
* Nød-Av-Stengning &#x2013; Et begrep brukt i sikringssystem på plattformer
* Norsk Akustisk Selskap
Nathan Söderblom

**Lars Olof Jonathan Söderblom** (1866–1931) var en svensk teolog og erkebiskop. Han ble tildelt Nobels fredspris for sitt økumeniske arbeide i 1930.

## Liv og virke
### Bakgrunn
Söderblom avla teologisk embetseksamen med utmerkelse ved Uppsala universitet i 1892. I studietiden var han aktiv i den kristne studentbevegelsen, og han engasjerte seg etterhvert også i internasjonalt økumenisk arbeid. 

### Prest, professor
Etter endt utdanning dro han til Paris der han virket som pastor, før han tok en teologisk doktorgrad ved Sorbonne som første utlending. Tilbake i Sverige ble han professor i teologi i Uppsala, en stilling han hadde i perioden 1901-1914. 

### Erkebiskop
I 1914 ble han utnevnt til erkebiskop.

Under første verdenskrig engasjerte Söderblom seg for å forene ulike kirkesamfunn i forskjellige land. Allerede like etter krigsutbruddet hadde han sammen med biskopene i Kristiania og Sjælland og *The Federal Council of the Churches in America* sendt ut et opprop for fred og kristen forståelse, og i 1917 var han med på å organisere et internasjonalt kirkemøte i Uppsala. Her ble det vedtatt et manifest med en sterk fredsappell.

I 1925 ble konferansen *The Universal Christian Conference on Life and Work* ble arrangert i Stockholm. 600 deltakere fra 37 land møtte, og her fastslo deltagerne at «krig var et uegnet middel til å løse internasjonale konflikter og uforenlig med den kristne kirkes ånd». Kirkens medlemmer hadde plikt til å unngå nasjonal selvhevdelse, rasefordommer og krigsvennlige holdninger, og den kristne, offentlig mening skulle bli «den sterkeste motvekt mot krig». Konferansen trakk frem Folkeforbundet som det viktigste virkemiddel for internasjonalt fellesskap mellom folkeslagene.

På grunn av arbeidet med fredskonferansen var Söderblom for første gang blitt nominert til Nobels fredspris i 1926. Han ble nominert igjen i 1929 før han tilslutt fikk prisen i 1930, og da statsminister Johan Ludwig Mowinckel annonserte tildelingen trakk han frem Söderbloms støtte til Briand-Kelloggpakten og til Folkeforbundet som de sentrale punktene.

## Referanser




## Eksterne lenker
* 

* 
*
Trial

**Trial** er en motorsykkelidrett som går ut på å kjøre i vanskelige terreng uten å sette føttene i bakken. Kjøringen foregår stående på motorsykkelen i sakte fart. Man kjører i løyper som blir laget i terrenget, og de kalles «seksjoner». I seksjonene kan det være stein, trestammer, røtter eller annet som gjør det vanskelig å komme fram.

Trial kan også bli avholdt innendørs og kalles da for X-Trial eller Indoor. Dette skjer ofte innendørs i store idrettsarenaer eller utendørs i sentrumsnære områder. En bygger da seksjonene med kunstige elementer. Innendørs trial er svært publikumsvennlig.

For å bli god i trial må man ha god balanse, utholdenhet, koordinasjon, konsentrasjon og vilje . det er og viktig og kunne klare og holde hodet kaldt under stort press. Man kan begynne å kjøre trial det året man fyller 5. Alle må ha med seg en voksen når de kjører inntil fylte 16 år.

I Norge er det tillatt å kjøre trial på spesielt godkjente områder og i regi av en klubb som er medlem av Norges Motorsportforbund. Alle som kjører trial må ha lisens. Det finnes nybegynnerlisens som du kan løse når du møter opp på et trialområde. For å få trening eller konkurranselisens må du gå et lisenskurs som inneholder 8 timer teori og 8 timer kjøreteknikk.

Trialkjøring skal bare skje i regi av en trialklubb, og på et godkjent område under organisert trening. Alle som kjører må ha gyldig lisens (forsikring), enten engangslisens eller årslisens. Trial er den rimeligste formen for motorsport man kan drive med, og det er heller ikke kostbart sammenlignet med en del andre idretter. En ny sykkel koster opp til100 000 kroner.

## Kjente førere

### Norske
### Menn
Bjørn Carter, Bergen Trial Team

Ørjan Daltveit, OIL Trial 
* Mardon Moi, Sørlandets Trial Klubb 
* Håkon Pedersen, NMK Bergen
* Ib Vegard Andersen, Eiker Trial Klubb
* Martin Hemmer, Hobøl Motorklubb
* Sverre Lundevold, Kristiansand Trial Klubb
* Sondre Haga, Riska Motorsykkelklubb
* Ole Kristian Sørensen, Flostad Trialklubb
* Petter Bjerlin, Oms Trialklubb
* Mats Nilsen, Riska Motorsykkelklubb
* Jarand-Mathias Vold Gunvaldsen, Grimstad Trialklubb

#### Kvinner
* Ingveig Håkonsen, Skiptvet Motoraktivitetsklubb
* Huldeborg Barkved, Vaulali Trialklubb
* Erika Melchior, Valldal Trialklubb
* Seline Meling, Riska Motorsykkelklubb
* Hanne Haga, Riska Motorsykkelklubb

### Internasjonalt
* Dougie Lampkin, England (BETA)
* Adam Raga, Spania (TRS)
* Toni Bou, Spania (regjerende verdensmester, har vunnet tilsammen 26 VM-titler innen trial) (MONTESA)
* Albert Cabestany, Spania (BETA)
* Takahisha Fujinami, Japan (MONTESA)
* Tommy Ahvala, Finland (FANTIC)

## Referanser


## Eksterne lenker
* Norges Motorsportforubunds sider om Trial
Fredrik Bajer

**Fredrik Bajer** (født 21. april 1837 i Næstved, død 22. januar 1922 i København) var en dansk forfatter, lærer og politiker. Sammen med svenske Klas Pontus Arnoldson mottok han Nobels fredspris i 1908, for sitt lange arbeid for fred.

Etter å ha deltatt i andre slesvigske krig i 1864 bosatte Bajer seg i København. Han livnærte seg som lærer, forfatter og oversetter. Han hadde flere interesser og blant de viktigste var kvinnesaken, utviklingen av det nordiske fellesskapet og det internasjonale fredsarbeidet. I 1871 var han sammen med ektefellen Matilde Bajer medstifter av Dansk Kvindesamfund og i 1886 av Kvindelig Fremskridtsforening. Bajer var pasifist og stifter av Dansk Fredsforening og Det internasjonale fredsbyrå i Bern i Sveits.

Bajer var medlem av Folketinget som representant for Venstre i perioden 1872–1895.

## Norske frimerker
Fredrik Bajer er avbildet på to norske frimerker sammen med Arnoldson. Frimerkene kom ut i 1968, ved 60-årsjubileet for nobelpristildelingene.
* NK 615, 65 øre rødlig brun, opplag: 4 731 000 
* NK 616, 90 øre blå, opplag: 2 456 000

## Referanser
Teolog

En **teolog** er i vid forstand en utøver av teologi som akademisk displin eller teoretisk felt. I moderne tid brukes begrepet normalt om personer som har tatt teologisk eksamen av høyere grad, i Norge og Danmark tradisjonelt teologisk embetseksamen (cand.theol.). Begrepet kan i akademisk kontekst også brukes om personer som er virksomme innen teologi som akademisk fag, også når de er utdannet i andre fag (f.eks. filosofi). I historisk kontekst brukes begrepet løsere om personer som har ytt bidrag til teologien, også før fremveksten av dagens universiteter og eksamensordninger. Begrepet skiller seg fra begreper som er knyttet til religionsutøvelse (som prest, pastor eller predikant) gjennom at det er teologi som akademisk disiplin og teoretisk felt som står i fokus, snarere enn praktisk religionsutøvelse.

De fleste teologer i Norge er også presteviet. I tillegg til teologisk eksamen, må man ha en praktisk-teologisk utdannelse. Tidligere var denne lagt til slutten av studiet, etter at embetseksamen var avlagt, mens den nå er integrert i hele studieløpet. Selv om man er presteviet, betyr ikke det uten videre at man arbeider som prest. Det finnes en rekke norske presteviede teologer som arbeider i andre yrker, de fleste dog med et innhold der en teologisk utdannelse er relevant, slik som i undervisning og i kristne organisasjoner eller kirkelig administrative funksjoner.

I norsk sammenheng er en teolog nesten alltid ensbetydende med en som har studert kristen teologi. Siden teolog er avledet av teologi, læren om Gud, kan betegnelsen også brukes i forbindelse med andre religioner, men da helst slike som opererer med et gudsbegrep, typisk som «islamsk teolog» og «jødisk teolog» om lærde innenfor disse monoteistiske religionene.

## Referanser
Klas Pontus Arnoldson

**Klas Pontus Arnoldson** (født 27. oktober 1844 i Göteborg, død 20. februar 1916 i Stockholm) var en svensk forlegger, riksdagspolitiker, pasifist og fredsaktivist. Han mottok Nobels fredspris i 1908 sammen med Fredrik Bajer, for sitt langvarige arbeid for fred.

## Biografi
Han var sønn av musikeren Olof Andersen og Inga Hagbom von Seth. Ved farens død avbrøt han skolegangen ved Göteborgs gymnasium, og tok arbeid ved jernbanen. Han avsluttet sin karriere der i 1881 som stasjonsmester i Tumba.

Arnoldson ble tidlig grepet av samtidens frireligiøse strømninger, og arbeidet for sine synspunkter i tidsskriftet *[[Nordiska dagbladet]]*, som han selv redigerte. Hans politiske synspunkter var radikale, og han agiterte for Bajers ide om «Nordens fristatssamfund». Det dreide seg om et nordisk, føderativt samarbeid, med fullstendig indre selvstendighet.

I Riksdagen (Andra kammaren) gikk han i 1883 inn for utvidet stemmerett, og som ble vedtatt i 1884. Han gikk også sterkt inn for Sveriges nøytralitet i samsvar med den moderne folkerettens grunnregler. Etter hvert tok fredsarbeidet mer av hans tid og han foretok en rekke foredragsreiser med dette formålet, blant annet i Norge. Han vant stor popularitet i Norge da han i unionskampen gikk inn på Norges side, både i 1895 og i 1905.

I likhet med Bajer hevdet han at freden bare kunne oppnås gjennom ordet og forkynnelsen. Hans skarpeste angrep gikk i retning av den svenske forsvarsbevegelsen.

Arnoldson og Bajer mottok fredsprisen for sitt langvarige arbeid for fred som politikere, ledere i fredsbevegelsen, talere og forfattere. Arnoldsson var blant grunnleggerne av og første leder i Svenska freds- och skiljedomsföreningen.

## Ettermæle
Klaus Pontus Arnoldson er avbildet på to norske frimerker sammen med dansken Fredrik Bajer. Frimerkene kom ut i 1968, ved 60-årsjubileet for nobelpristildelingene.
* NK 615, 65 øre rødlig brun, opplag: 
* NK 616, 90 øre blå, opplag: 

## Referanser


## Litteratur
* ''Unitarismens apostel'' Stockholm, 1882 norsk overs. ved Johannes Lavik *En apostel* Bergen, 1890
* ''Är världsfred möjlig?'' Stockholm, 1890 norsk overs. ved Johan Sørensen og forord ved Bjørnstjerne Bjørnson: ''Lov - ikke krig mellem folkene'' Fagerstrand pr. Høvik, 1890
* ''Fred med Norge, unionen må bära eller brista'' Stockholm, 1895
* ''Världsfreden'' Stockholm, 1900

## Eksterne lenker
Vanvikan

**Vanvikan** er en bygd og et tettsted i Indre Fosen kommune i Trøndelag. Tettstedet Vanvikan ligger ved Trondheimsfjorden, sørøst på Fosen og har  innbyggere per 1. januar . Hurtigbåtforbindelsen mellom Vanvikan og Pirterminalen i Trondheim tar ca. 20 minutter.

Bygda har vokst seg sterk som ei industribygd med flere små og store bedrifter, med de fleste lokalisert i næringshagen LIV. Sentrum domineres av en del butikker og en restaurant, en skole med 150 elever og et samfunnshus med teater/kinosal. Like ovenfor sentrum står også Stranda kirke som ble bygd på slutten av 1800-tallet.

I august 2012 sto også Vanvikan flerbrukshall ferdig, like i nærheten av skolen.

I august 2023 ble nye Johan Bojer videregående skole ferdigstilt til skoleåret 2023/2024 med en antall på 300 elever.

Navnet Vanvikan kommer av norrønt Vagnvíkar, første ledd er et utolket elvenavn Vang. I kongesagaen Ågrip, som er skrevet i Trøndelag på 1200-tallet, er stedet omtalt som «Vagnvíkastrǫnd».

## Referanser


## Eksterne lenker
* 
* LIV
Giuseppe Rossi

**Giuseppe Rossi** (født 1. februar 1987) er en italiensk-amerikansk tidligere fotballspiller.

Rossi var 17 år gammel da han 6. juli 2004 ankom Manchester United fra Parmas ungdomsavdeling, men han hadde allerede spilt på Italias U19-landslag. Angrepsspilleren debuterte som innbytter 10. november 2004 mot .

## Målfarlig
I nye, uvante omgivelser markerte han seg snart som en målscorer av rang, både på junior- og etter hvert på reservelagsnivå. Han fikk forsøke seg på Uniteds ligacuplag, før han i oktober 2005 feiret sin Premier League-debut med scoring mot  ni minutter etter at han kom innpå for Ruud van Nistelrooy.

Et halvt år senere, 7. mai 2006, stormet for øvrig den samme van Nistelrooy ut av garderoben og forlot Old Trafford i sinne. Han hadde fått beskjed om at han var blitt vraket til fordel for nettopp Giuseppe Rossi til kampen mot . Det ble i praksis nederlenderens definitive endelikt i United. For Rossi derimot, ble det ligadebut fra start.

Like foran ligastarten 2006/07 ble Giuseppe Rossi utlånt til  for fire og en halv måned. Håpet var at han der ville få spille kamper og utvikle seg til beste for ham selv og United. Desto større var skuffelsen da han returnerte til Old Trafford ved årsskiftet med bare 5+8 kamper i beltet.

Mulighetene for førstelagsspill på Old Trafford virket dårlige, og italieneren ble derfor lånt ut til gamleklubben Parma, som slet i Serie A. Debuten kom mot  21. januar 2007, hvor han satte inn vinnermålet og ble utnevnt til banens beste spiller i 1&ndash;0-seieren. Parma var involvert i nedrykksstriden i Serie A, men avsluttet godt og berget seg. Giuseppe returnerte så til Manchester United, men han ble solgt til spanske  den 31. juli 2007.

## Karriere som spiller (alle turneringer)
:*Per 26. oktober 2011*

## Referanser


## Eksterne lenker
* 
* 
*  Spillerstatistikk fra La Gazzetta dello Sport
*  Giuseppe Rossis profil på manutd.com (engelsk)
* Giuseppe Rossis profil på united.no
* Jakten på talentene. ''Fotballitalia.com''
Friedman Billings Ramsey

**Friedman Billings Ramsey** er et amerikansk finanskonsern, grunnlagt i 1989 av Emanuel J. Friedman, Eric F. Billings og W.&nbsp;Russell Ramsey.

## Eksterne lenker
*
FBR

**FBR** er en forkortelse med flere betydninger:

* Foreningen til Bægnavassdragets Regulering, en forening for vassdragsregulering
* Friedman Billings Ramsey, et amerikansk finanskonsern
* Hurtig formeringsreaktor (engelsk: *fast breeding reactor*, FBR), kjernereaktor
Patrice Evra

**Patrice Latyr Evra** (født 15. mai 1981) er en fransk-senegalesisk tidligere fotballspiller.

## Karriere
### Klubbkarriere
#### Tidlig karriere
Evra startet karrieren som tenåring i den franske toppklubben Paris St. Germain, men meldte i 1998 overgang til den italienske Serie C1-klubben Marsala Calcio. Etter bare ett år steg han i gradene og gikk til Monza i Serie B. Han ble imidlertid ikke lenge her heller, og flyttet tilbake til Frankrike etter å kun ha spilt tre kamper for klubben.

#### Nice
I 2000 returnerte han til Frankrike og skrev kontrakt med Nice. I sine første kamper spilte han spiss, men på grunn av skadeproblemer i klubben ble han i en kamp mot Stade Lavallois flyttet ned på venstrebacken. Hans prestasjoner imponerte manager Sandro Salvioni, som senere benyttet Evra i begge posisjoner. Samme sesong ble han kåret til den beste venstrebacken i Ligue 2.

#### Monaco

#### Manchester United
Han kom til Manchester United i januar 2006 for £5,5 millioner, og debuterte samme måned i byderbyet mot Manchester City. Debuten var alt annet enn imponerende, og han ble byttet ut etter første omgang. Evra slet lenge med å tilpasse seg den engelske fotballen, men midtveis i 2006/2007-sesongen spilte han så bra at han etter hvert etablerte seg som en fast førstelagsspiller. 

I 2007/2008-sesongen var han en nøkkelsspiller i forsvaret til United. Totalt spilte han 47 kamper denne sesongen, men scoret aldri. Den 12. juni skrev han under på en fireårskontrakt for klubben.

Patrice Evra spilte samtlige av Manchester Uniteds 14 første kamper i 2008/2009-sesongen, men den 5. desember ble han ilagt en fire kampers karantene av det engelske fotballforbundet, FA, for å ha utvist upassende og voldelig oppførsel mot Chelseas banemenn etter en kamp mot London-klubben året før.

#### Juventus
6. juni 2016 skrev han ny kontrakt med Juventus til 30. juni 2017.

#### Marseille
3. november 2017 fikk han sparken i Olympique de Marseille.

### Landslaget
Han ble tatt ut i s EM-tropp til EM i Frankrike 2016.

## Meritter
**Monaco**
* Den franske ligacupen (1): 2002–03

**Manchester United**
* Premier League (5): 2006–07, 2007–08, 2008–09, 2010–11, 2012–13
* Ligacupen (3): 2005–06, 2008–09, 2009–10
* FA Community Shield (5): 2007, 2008, 2010, 2011, 2013
* UEFA Champions League (1): 2007–08
* FIFA Club World Cup (1): 2008

## Karriere som spiller (alle turneringer)
*Per [[23. april]] [[2013]]* 	

## Referanser


## Eksterne lenker
* 
*  Patrice Evras profil på manutd.com (engelsk)
* Patrice Evras profil på united.no
Tosebygda

**Tosebygda** er den vestre delen av Trøgstad i Indre Østfold kommune i Østfold. Stedet ligger mellom Skjønhaug og Askim, vest for Øyeren, sør for Glomma.

Grenda har ca 105 husstander. Tosebygda grunnkrets hadde 242 innbyggere 1. januar 2020.

Stedets flotteste perle er badeplassen på Mørkfoss, et yndet sted for både lokale og tilreisende.

## Referanser
Nicolai Frederik Krohg

**Nicolai Frederik Krohg** (født 10. mai 1732 på Niteberg i Gjerdrum, død 1. mai 1801 på Munkvoll i Strinda) var en norsk veiingeniør.

Han tilhørte en norsk militærslekt utgått av bondestand; navnet ble først skrevet «Krogh», men fra 1800 «Krohg». Han var sønn av oberstløytnant Christian Krogh og Gyri Thorsdatter. Han gjennomgikk den matematiske skolen i Christiania, og ble premierløytnant ved 1. søndenfjældske Dragonregiment i 1756. Fra 1757 gjorde han tjeneste i Danmark og fra 1759 i flere år som ingeniør ved den norske-svenske grensekommisjonen. I 1762 ble han kaptein og kom til 2. søndenfjældske Dragonregiment i 1766. I 1768 ble han generalveimester i Throndhjems og Bergens stifter. Da de to bergenhusiske amter fikk egen generalveimester 1788, beholdt han Romsdals og de to trondhjemske amter. Han kjøpte i 1777 gården Munkvoll ved Trondheim, hvor han senere bosatte seg.

Krohgs navn er knyttet til den store nybyggingen av det norske veinettet i andre halvdel av 1700-tallet. Denne ble ledet av ham selv, broren Georg Anton Krogh og Peder Anker. I 1788 hadde han fullført byggingen av landeveien fra Dovrefjell til Trondheim, som da ble befart av kronprins Frederik. Som generalveimester hadde han store vanskeligheter, som måtte overvinnes med begrensede midler, slik at han ikke sjelden måtte gjøre betydelige forskudd av egen kasse. Han var stort sett henvist til å hjelpe seg med almuens pliktarbeid, uten å kunne anvende soldater, slik som hans sønnenfjeldske kolleger.

Fra 1773 til sin død var han 1. overdirektør ved Røros kobberverk. Han hadde også en vesentlig del i å skaffe Trondheim byens første vannledning, som ble ferdig i 1777.  22. november 1768 ble han gift med Anna Meincke (1743&ndash;1823), og han var far til Hilmar Meincke Krohg.

## Referanser


## Eksterne lenker

*
Havnås

**Havnås er** et tettsted i Indre Østfold kommune i Østfold. Det ligger 8,5 kilometer sørøst for Skjønhaug, det tidligere kommunesenteret i Trøgstad kommune. Tettstedet hadde  innbyggere per 1. januar .

## Havnås Oppvekstsenter
I 2005 ble Havnås barneskole, Havnås barnehage og SFO samlet i Havnås Oppvekstsenter. Våren 2009 hadde skolen 85 elever, 32 barn benyttet SFO-tilbud og 37 barn hadde plass i barnehagen. Totalt hadde Havnås Oppvekstsenter 24 ansatte i 20 årsverk. I 2011 hadde elevtallet sunket til ca. 65 elever.

Den eldste skolebygningen i Havnås ble bygget i 1863. Ca. 1900 ble denne erstattet av en ny skolebygning, som gjorde tjeneste fram til 1956 da dagens skole ble bygget. Denne er senere utbygd i 1967, 1980 og i 2005.

## Næringsliv
Største arbeidsplass i Havnås er Indre Østfold Fengsel avd. Trøgstad med ca. 40 ansatte. Fengselet ble etablert på begynnelsen av 1990-tallet, på området kalt Havnås leir som ble bygd av Arbeidstjenesten under den andre verdenskrig, for deretter å bli brukt som landssvikleir, fra 1949 som leir for sivile tjenestepliktige og mellom 1959 og 1991 som forlegning for Nikebataljonen. Øvrig næringsliv på tettstedet inkluderer Havnås Handel Traktor og maskinforretning, Minges Universal Service (bilverksted og tuning av dieselbiler), Gamleskolen (salg av håndarbeider og gaveartikler) og bønder som driver oppdrett av kylling og kalkun.

## Frivillige organisasjoner
Østre Trøgstad Jeger og Fiskeforening (fra 2010 Trøgstad Jeger og Fiskeforening) arrangerte bl.a. NM i tradisjonell meitefiske og NM i Jaktfelt 2009. Havnås Vel (ca. 70 medlemmer) bygde i 1990 utsiktstårnet på Oppskott, et populært utfluktsmål i området.

## Kjente havnåsinger
*Karl Sofus Engen, traktortrekker

## Referanser


## Eksterne lenker
* Havnås på nett
Hærland

**Hærland** er navnet på det østligste sognet i Eidsberg prestegjeld. Det brukes også om ei grend i Eidsberg kommune i Østfold, ved E18, mellom Mysen og Ørje. Navnet henger sammen med elvenavnet Hæra, som også kalles Mysenelva og Lekumelva. 

Lundeby & co bokbinderi og Nortura Hærland ligger i Hærland. Hærland har sin egen barneskole, kirke og barnehage.

Et landemerke i Hærland er Bøndenes Hus, innviet 5. mars 1932 og tegnet av arkitekt Mons Løvfald. Bygningen er i stående panel og malt i stavangergult med hvit staffasje. Festsalen i andre etasje har takmalerier av den lokale kunstneren Trygve Rognerud, og framstiller bondens arbeid gjennom året. Lysekronene er laget av den lokale smeden Nils Underum etter tegninger av Løvfald. Under andre verdenskrig var bygningen leir for arbeidstjeneste for kvinner. Bygningen drives i dag som kulturhus av ulike lokale lag.

Hærland har sitt eget fotballag, Hærland IL. 

En kjent badestrand er ved Lundebyvannet, hvor mange mennesker pleier å komme om sommeren, fra hele Indre Østfold.

## Referanser
Spantax

**Spantax** var et spansk flyselskap som opererte fra 1959 til 1988. Selskapet, som var basert på Kanariøyene, ble grunnlagt 6. oktober 1959 som **Spanish Air Taxi**. Charterflyvninger for turister på vei til og fra Kanariøyene og Spansk Sahara, i tillegg til transport av last og personell til oljefeltene i Laâyoune (El Aaiún) var med på å bidra til selskapets ekspansjon. I 1963, da selskapet ble omdøpt til **Spantax S.A.**, vokste det videre da det begynte å tilby transatlantiske charterflyvninger, og selskapet utvidet sin flåte.

Den 3. desember 1972 krasjet et Convair 990-fly tilhørende Spantax-flåten på flyplassen i Los Rodeos, som senere var åsted for Tenerife-katastrofen (1977). 13. september 1982 styrtet et DC-10-30CF-fly operert av Spantax ved avgang fra flyplassen i Málaga. På 1980-tallet var selskapet plaget av finansielle problemer og hyppige streiker, og selskapets økonomiske problemer førte til at det ble solgt til Aviation Finance Group, basert i Luxembourg. Forsøk på å styrke og refinansiere selskapet, samt forhandlinger med China Airlines med tanke på videre ekspansjon, lyktes ikke. Spantax kollapset økonomisk og ble oppløst 29. mars 1988.
## Flyflåten

Det første flyet som fløy for det spanske selskapet var et fly av type Airspeed Consul, da det ennå var lufttaxi mellom Kanariøyene og spansk Sahara. Dette var begynnelsen på flyflåten som gjennom årene utvides fram til 20. januar 1988 da det siste flyet, en McDonnell Douglas DC-10, ble levert.

## Ulykker og nærulykke
3. desember 1972 — Spantax Flight 275 kræsjet på Los Rodeos-flyplassen på Tenerife, og alle sju i besetningen døde sammen med 148 passasjerer.

### Nestenulykke i Norge
I Norge fløy et Spantaxfly i lav høyde inn over Drøbak og Mosseveien søndag 22. januar 1978.  Flyet, en firemotors Coronado var på vei fra Las Palmas til Gardermoen med ca. 150 charterturister. Dette kunne endt med katastrofe hvis ikke radaren og flyvelederen hadde oppdaget flyets meget lave posisjon i tide. 
Den spanske kapteinen fikk øyeblikkelig beskjed om å stige. Det er naturlig å tro at kapteinen var i ferd med å gå inn for landing på Fornebu i stedet for Gardermoen siden landingshjulene allerede var ute og alt var klargjort for landing. 
Denne hendelsen inspirerte i ettertid den norske komikeren Harald Heide-Steen jr. til å lage et humoristisk innslag om den spanske piloten.

## Referanser

## Litteratur
* Daniel Gonzalo og Paul Howard; artikkel *Spantax S.A. - The Sunseeker`s "El Cid"*, Airliners - The World`s Airline Magazine No. 74, mars/april 2002
## Eksterne lenker
* 
* Ulykker med Spantax-fly fra  Aviation Safety Net´s Database
SFOR

**SFOR** (**Stabilization Force**, kyrillisk alfabet: **СФОР**) var en NATO-ledet fredsopprettende styrke. Styrken ble satt inn i Bosnia-Hercegovina etter krigen i Bosnia, for å opprette og stabilisere fred, samt påse at partene etterkom Dayton-avtalen. Operasjonen hadde kodenavn *Joint Guard*, og varte fra 21. desember 1996 til 19. juni 1998. SFORs hovedkvarter lå i Sarajevo og ble ledet av en amerikansk general.

Som fastlagt i FNs sikkerhetsråds resolusjon 1088 avløste SFOR IFOR (*Implementation Force*) (begge var NATO-styrker). SFOR ble selv erstattet 2. desember 2004 av fredsbevarende styrker under ledelse av EU, EUFOR (*European Union Force in Bosnia and Herzegovina*). 

Ved oppstart besto SFOR av ca. 32 000 soldater og annet personell. Dette ble redusert til ca. 12 000 mot slutten av 2002 og ca. 7000 i forkant av EUFORs overtakelse i 2004. Totalt tjenestegjorde 3650 norske soldater i SFOR.

En liten gruppe amerikanske tropper fortsatte involveringen i en begrenset kapasitet for å finne bosniske og serbiske krigsforbrytere.

## Land som sendte tropper
Land innen NATO som bidro til SFOR: 
Belgia, Bulgaria, Canada, Den tsjekkiske republikk, Danmark, Frankrike, Luxembourg, Tyskland, Hellas, Island, Italia, Nederland, Norge, Polen, Portugal, Slovakia, Slovenia, Spania, Tyrkia, Storbritannia, Ungarn og USA.

Land utenfor NATO som bidro til SFOR: 
Albania, Argentina, Chile, Estland, Finland, Irland, Latvia, Litauen, Marokko, Russland, Sverige og Østerrike.

Land som bidro via en avtale med Storbritannia:
Australia og New Zealand.

## Referanser


## Eksterne lenker
*
Kveøya

**Kveøya (Kvæøya)** er ei øy i Kvæfjord kommune i Troms. Øya ligger i Kvæfjorden, og deler denne i to sund: Bygdesundet på nordsida, og Øysundet på sørsida.

Kveøya strekker seg ca. 10 km fra Hundstadneset i sørøst til Øynes i nordvest, og har et areal på 7,20 km². Det høyeste punktet på øya er 267 moh. Øya hadde 126 innbyggere i 2011. Øya regnes som svært fruktbar, med store gårdsbruk, og er bebodd på sør- og vestsiden. Nordøstsiden av øya er bratt og der finnes det ikke bebyggelse eller fruktbar jord.

Etter at Kvæfjord kommune jobbet med bruforbindelse til Hinnøya, ga Troms fylkesråd i desember 2006 en bevilgning på 20 millioner kroner for bygging av Kveøybrua til Salskjærene. Byggingen startet høsten 2007, og broen åpnet den 25. september 2010. Dette erstattet fergeforbindelsen til Borkenes, (og noen ganger innom Godfjorden).

Også i nærheten av Vik (Kvæfjord).

## Referanser
Karl Sofus Engen

**Karl Sofus Engen** (født 1966) er en norsk utøver i traktorpulling. Han har eget team sammen med Hans Kristian Engen og Jens Helge Jorud, *Team Breaker*. Team Breaker startet  virksomheten i 1986.

## Meritter
### 1993
* EM: Bronse

### 1995
* EM: Gull
* Europacupen: Gull

### 1998
* EM: Gull

## Referanser
Buzz!

***Buzz!*** er en serie spørrespill lansert til Sonys PlayStation 2-konsoll. Spillet benytter seg av egne mentometerknapper som man får kjøpt med spillene. Det første spillet, *Buzz! The Music Quiz* ble veldig populært i Norge før jul 2005, og solgte over  utgaver innen våren 2006.

I *Buzz! The Music Quiz* var det Thomas Strzelecki som hadde den norske stemmen til programlederen «Buzz», mens det i de neste versjonene har Simen Sand rollen. I den engelske utgaven er det Jason Donovan som har stemmen til programlederen.

## Spill
### ''Buzz!''-serien

### ''Buzz! Junior''-serien

## Referanser


## Eksterne lenker
*
Appetite for Destruction

***Appetite for Destruction*** er Guns N' Roses' debutalbum. Det ble utgitt i 1987 og solgte ca. 30 millioner eksemplarer og var lenge verdens mest solgte debutalbum.

## Sporliste
# «Welcome to the Jungle» – 4:34
# «It's So Easy» – 3:22
# «Nightrain» – 4:28
# «Out Ta Get Me» – 4:23
# «Mr. Brownstone» – 3:48
# «Paradise City» – 6:46
# «My Michelle» – 3:39
# «Think About You» – 3:51
# «Sweet Child o' Mine» – 5:56
# «You're Crazy» – 3:17
# «Anything Goes» – 3:26
# «Rocket Queen» – 6:13

## Eksterne lenker
*
Karlsvognen

**Karlsvognen** er et stjernemønster, som utgjør en del av stjernebildet Store bjørn. Den består av Store bjørns syv klareste stjerner.

Folkeetymologi vil ha det til at stjernebildet har fått navn etter Karl den store, men navnet er mye eldre og betyr «mannsvognen» i motsetning til Lille bjørn, «kvinnevognen».

## Karlsvognen som veiviser

Karlsvognens stjerner er i seg selv lette å finne på himmelen, og de kan derfor også brukes til å lokalisere andre stjerner. 
**[[Nordstjernen]]* eller *Polarstjernen* finnes ved å forlenge en rett linje fra Merak til Dubhe (Karlsvognens «bakhjul») fem ganger. Dette passer alltid, fordi Karlsvognen er sirkumpolar.
*Hvis man forlenger en linje fra Megrez til Phecda (Karlsvognens «forhjul») kommer man til Regulus i stjernebildet Løven.
*Ved å forlenge en linje fra Megrez til Dubhe (Karlsvognens høyre «hjul») vil man få retningen mot Capella.
*Castor og Pollux i stjernebildet Tvillingene kan finnes ved å krysse fra Megrez til Merak (fra høyre «forhjul» til venstre «bakhjul» og fortsette i den retning. 
*Følges kurven i «vognstangen» fra Alioth til Mizar til Alkaid kommer man til Arcturus og Spica.

## Stjerner i Karlsvognen

Stjernene i Karlsvognen regnet fra enden av «vognstangen»:
*Alkaid
*Mizar
*Alioth
*Megrez
*Dubhe
*Merak
*Phad (Phecda)

## Referanser
Kolikk (hest)

**Kolikk** er en fellesbetegnelse for magesmerter hos pattedyr, og er vanlig blant hester.

Kolikk er et samlebegrep for buksmerter. Hester får noen ganger kolikk av å ha spist for mye kraftfôr. Symptomer hos en hest inkluderer svetting, sterk uro, forsøk på å bite seg i buken og rulling på bakken. Hesten vil helst ligge, og av og til rulle seg, men dette kan forårsake tarmslyng, og avliving kan bli nødvendig.
Marihuanamarsjen

**Marihuanamarsjen** er en årlig politisk demonstrasjon for å oppheve totalforbudet av cannabisplanten. Marsjen avholdes første lørdag i mai. I 2010 ble det bestemt å flytte marsjen én uke (dvs. til 8. mai), de årene den kolliderer med 1. mai-feiringen.

Den norske grunnleggeren er Normal (Norsk organisasjon for reform av marihuanalovgivningen). Normal er ikke lenger arrangør i Oslo, og andre frivillige har i senere år arrangert marsjen i hovedstaden. Marsjen endte først opp i Slottsparken, men har siden endt opp på Kontraskjæret og i Kvadraturen. I 2000 angrep politiet demonstrantene og jaget dem, noe som skapte medieoppmerksomhet. Året etter forsøkte politiet å forby arrangementet. Siden den gang har politiet latt demonstrantene være i fred.

Demonstrasjonen arrangeres under det internasjonale konseptet «Global Marijuana March», som har eksistert siden 1999. I 2004 deltok 165 byer i 31 land. I Norge skjedde dette i Oslo, Bergen, Trondheim, Stavanger og Kristiansand. I 2005 ble også Tromsø med, og Normal arrangerer fortsatt marsjen der.

## Referanser


## Eksterne lenker
* http://cannabis.shoutwiki.com/wiki/2015_Global_Marijuana_March_and_420_map